
గురుగ్రామ్ : దేశవ్యాప్తంగా సంచలనం సృష్టించిన ఏడేళ్ల విద్యార్థి ప్రద్నుమ్న్ ఠాకూర్ హత్య కేసు కీలక మలుపు తిరిగింది. రియాన్ ఇంటర్నేషనల్ స్కూలులో చోటుచేసుకున్న ఈ ఘటనపై తదుపరి దర్యాప్తును సీబీఐకి అప్పగించాలని కేంద్రానికి హర్యానా ప్రభుత్వం బుధవారంనాడు సిఫారసు చేసింది. ఈ విషయాన్ని హర్యానా హోం సెక్రటరీ ఎస్.ఎస్.ప్రసాద్ మీడియాకు తెలిపారు. నిబంధనల ప్రకారం కేంద్రానికే తాము సిఫారసు చేయాల్సి ఉన్నందున తదుపరి దర్యాప్తును సీబీఐకి అప్పగించాలని కేంద్రాన్ని కోరినట్టు తెలిపారు. ఈ విషయాన్ని సీబీఐకి కూడా ఓ లేఖలో తెలిపామని చెప్పారు. కాగా, ఈ ఘటనపై వారం రోజుల క్రితమే సీబీఐకి అప్పగిస్తామని హర్యానా ముఖ్యమంత్రి మనోహర్ లాల్ ఖట్టార్ హామీ ఇచ్చారు. మరోవైపు, తీవ్ర వివాదంలో కూరుకుపోయిన రియాన్ ఇంటర్నేషనల్ స్కూలు పదిరోజుల తర్వాత సోమవారంనాడు తెరుచుకుని, తిరిగి వారం రోజుల పాటు మూతపడింది. రియాన్ ఇంటర్నేషనల్ గ్రూప్ యజమానులైన రియాన్ పింటో, గ్రేస్ పింటో, ఫ్రాన్సిస్ పింటో పెట్టుకున్న ముందస్తు బెయిల్పై విచారణకు పంజాబ్, హర్యానా ఉమ్మడి హైకోర్టు నిరాకరించింది. ఈనెల 8న స్కూలులోని టాయిలెట్లో ప్రద్నుమ్న మృతదేహం కనిపించడం, బాలుడి గొంతుకోసి ఉండటం సంచలనమైంది. ఈ కేసులో స్కూలు బస్ కండెక్టర్ను పోలీసులు అదుపులో తీసుకున్నారు. అయితే తానెలాంటి తప్పూ చేయలేదని, యాజమాన్యం తమ తప్పులను కప్పిపుచ్చుకునేందుకే తనను ఇరికించిందని నిందితుడు వెల్లడించడంతో కేసు సంక్లిష్టంగా మారింది. దీనికి తోడు ప్రద్నుమ్న్ కుటుంబసభ్యులు, స్థానికులు తీవ్ర ఆందోళనకు దిగడంతో పరిస్థితి మరింత విషమించింది.

gurugram : desavyaaptamgaa sanchalanam srushtinchina edella vidyaarthi pradnumn taakuur hatya kesu keelaka malupu tirigindi. rian international schoolulo chotuchesukunna ee ghatanapai tadupari daryaaptunu cbik appaginchaalani kendraaniki haryana prabhutvam budhavaaramnaadu sifaarasu chesindi. ee vishayaanni haryana homem secretery es.es.prasad mediaku telipaaru. nibandhanala prakaaram kendraanike taamu sifaarasu cheyalsi unnanduna tadupari daryaaptunu cbik appaginchaalani kendraanni korinattu telipaaru. ee vishayaanni cbik kuudaa oo lekhalo telipamani cheppaaru. kaga, ee ghatanapai vaaram rojula kritame cbik appagistaamani haryana mukhyamantri manohar lal khattar haami icharu. marovaipu, teevra vivaadamlo kuurukupooyina rian international skoolu padirojula tarvaata somavaramnadu teruchukuni, tirigi vaaram rojula paatu moothapadindi. rian international groop yajamaanulaina rian pinto, grays pinto, fransis pinto pettukunna mundastu beyilpai vichaaranaku panjab, haryana ummadi hycortu niraakarinchindi. eenela 8na skoolulooni toiletlo pradnumna mrutadeham kanipinchadam, baludi gontukosi undatam sanchalanamaindi. ee kesulo skoolu bus kandektarnu poliisulu adupulo teesukunnaru. ayithe tanelanti tappuu cheyaledani, yaajamaanyam tama tappulanu kappipuchukunenduka tananu irikinchindani ninditudu velladinchadamtho kesu sanklishtamgaa maarindi. deeniki thodu pradnumn kutumbasabhyulu, sthaanikulu teevra aandolanaku digadamtho paristhiti marinta vishaminchindi.